  Виталий Пронин Ижысь Анна Кастильо Мехиа Россиысь егит библиотекарьёс пӧлын тужгес устоез луиз. «Арлэн библиотекарез-2017» конкурсын вормисьёсты данъязы 16-тӥ шуркынмонэ Санкт-Петербургын Россиысь йӧскалык библиотекаын. Анна Кастильо Мехиа ужа Ижысь И. Наговицын нимо библиотекаын.Анна Кастильо Мехиа ужа Ижысь И. Наговицын нимо библиотекаын. Вормон понна нылмуртлы чырмыт вожвылъяськоно луиз. Уго конкурсэ 55 улосвылысь 167 библиотекаръёс пыриськизы. Финалэ соос пӧлысь 20-ез гинэ потӥзы.«Наговицын нимо библиотекае монэ вайиз песянае, куке мон 1-тӥ классын дышетскисько вал, - гожтэ Анна конкурсэ лэзем эссеяз. - Мон соку ик яратӥ книгаосты, соин ик, ӵемысь, школае ветлэм яке урокъёсты дышетэм интые, ышылӥ стеллажъёс вискын. Анае монэ тышкаське вал, нош библиотекаен азьвыл кивалтӥсь Людмила Васильевна лӧпкытъяз: «Будод, лыкты ми доры, тынэсьтыд умой библиотекарь пӧрмоз». Будӥ. Пӧрмиз. Со дырысен но та дырозь «Нош кыӵе вормонъёсыд тынад улонад?» вераськонын котьку но данъяськыса шуисько: «Мон- Библиотекарь! Яратӥсько сое, мар карисько но карисько сое, мае яратӥсько».Берло нуналъёссэ Россиысь йӧскалык библиотекалэн вотэсбамаз егит библиотекаръёс понна куарадэ сётыны луэ вал. Азьпала потӥзы 5-ез, соос ини асьсэ творческой проектъёссэс утизы. Тужгес устоез луиз Анналэнэз. Вормисьёслы кузьымъёс сётӥзы Россиысь культурая министрлэн воштӥсез В. Аристархов но Россиысь библиотекаослэн ассоциациенызы кивалтӥсь М. Афанасьев. - Библиотекаосынымы туж зол данъяськисько! Анюта — яркыт кизилимы! Солэн вормонэз — со, зэмзэ но, Ижысь вань библиотекаосын ужасьёслэн вормонзы, - вера Ижысь библиотекаослэн сӧзнэтэнызы кивалтӥсь Светлана Гусева.Вормисьёслы кузьымъёс сётӥзы Россиысь культурая министрлэн воштӥсез В. Аристархов но Россиысь библиотекаослэн ассоциациенызы кивалтӥсь М. Афанасьев.  